|  |  |
| --- | --- |
| OTSUS | EELNÕU |
| Kadrina | 27. august 2025 nr 00 |
|  |  |

Kinnisasja omandamiseks loa andmine

Kinnisasja omandamise kitsendamise seaduse (edaspidi KAOKS) § 4 lõikele 3 vastavalt on isikul õigus omandada põllumajandusmaad kümme hektarit või rohkem sisaldav kinnisasi, kui ta on kinnisasja omandamise tehingu tegemise aastale vahetult eelnenud kolm aastat tegelenud Euroopa Liidu toimimise lepingu I lisas loetletud põllumajandustoodete, välja arvatud kalatoodete ja puuvilla (edaspidi põllumajandustoode) tootmisega ning lõikele 6 vastavalt võib isik omandada põllumajandusmaad, metsamaad või põllumajandus- ja metsamaad kokku kümme hektarit või rohkem sisaldava kinnisasja üksnes omandatava kinnisasja asukohajärgse kohaliku omavalitsuse volikogu loal, kui ta ei vasta sama paragrahvi lõigetes 3-5 sätestatud nõuetele.

Osaühing Uus Liin (äriregistri kood 10247998) poolt on esitatud kinnisasja omandamise loataotlus, registreeritud Kadrina Vallavalitsuse dokumendiregistris 28.07.2025 nr 1-5/364/2025 all, Kadrina vallas Kiku külas kinnistute registriosa nr 5371631 koosseisus oleva maaüksuse Talpase, katastritunnus 71601:001:0027, pindala 126628 m² (sh metsamaa 5527 m² ning haritav ja looduslik rohumaa 117432 m²), sihtotstarve 100% maatulundusmaa ja registriosa nr 5874850 koosseisus oleva maaüksuse Arumiku, katastritunnus 71601:001:0313, pindala 62720 m² (sh metsamaa 19213 m² ning haritav ja looduslik rohumaa 43362 m²), sihtotstarve 100% maatulundusmaa omandamiseks.

Kinnisasja omandamise kitsendamise seaduse § 1, § 4 lõigete 3 ja 6 ning § 7, kohaliku omavalitsuse korralduse seaduse § 22 lg 1 p 37 ning esitatud taotluse alusel

Kadrina Vallavolikogu

o t s u s t a b:

1. Anda luba Osaühingul Uus Liin (äriregistri kood 10247998) kinnistute omandamiseks Lääne-Viru maakonnas Kadrina vallas Kiku külas alljärgnevalt:
	1. registriosa nr 5371631 koosseisus olev maaüksus Talpase, katastritunnus 71601:001:0027, pindala 126628 m² (sh metsamaa 5527 m² ning haritav ja looduslik rohumaa 117432 m²), sihtotstarve 100% maatulundusmaa;
	2. registriosa nr 5874850 koosseisus olev maaüksus Arumiku, katastritunnus 71601:001:0313, pindala 62720 m² (sh metsamaa 19213 m² ning haritav ja looduslik rohumaa 43362 m²), sihtotstarve 100% maatulundusmaa.

2. Otsus jõustub adressaadile teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viise |   |
| vallavolikogu esimees |   |

Eelnõu koostas

Maakorraldusspetsialist Siiri Püss

Siiri.Pyss@kadrina.ee